recursal/SuperWikiNEXT-32B huggingface dataset:
|  |
| --- |
| **pr.t — Musim  Kemunculan  dalam hieroglif** |
|  |

**Musim Kemunculan** (Mesir *prt*), atau **Proyet**, atau **Peret**, adalah musim kedua atau musim sejuk daripada kalendar Mesir. Ia jatuh kira-kira antara awal Januari dan awal Mei. Peret jatuh selepas Musim Pembanjiran, juga dikenali sebagai **Akhet**.

Peret adalah musim di mana banjir tahunan Sungai Nil surut meninggalkan lapisan keladak hitam yang kaya dan subur, terhasil kerana banjir memungut tanah hitam dan batu-batu, ke atas tanah menjadikannya sesuai untuk penanaman tanaman. Musim pertumbuhan tanaman Mesir berlangsung selama 5 bulan, di mana penanaman dan pertumbuhan berlaku. Ia diikuti oleh 120 hari Musim Tuai.

Musim Kemunculan dikenali sebagai **Peret** dalam kedua-dua kalendar lunar dan kalendar awam Mesir. Bulan kalendar lunar adalah lebih kurang bersamaan dengan tempoh dari awal Januari hingga awal Mei. Sejak kalendar awam bergerak melalui musim dari masa ke masa, kehilangan kira-kira satu hari setiap empat tahun, musim ini tidak berterusan sepadan dengan mana-mana bahagian kalendar moden.

Bulan
-----

Musim Kemunculan terdiri daripada empat bulan yang mempunyai 30 hari. Bulan-bulan ini boleh sama ada disebut dengan jumlah (bulan 5 hingga 8) atau dengan nama-nama seperti berikut:

* Bulan 5 = Sf-bdt
* Bulan 6 = Rekh wer
* Bulan 7 = Rekh neds
* Bulan 8 = Renwet

Musim Kemunculan didahului oleh Musim Pembanjiran dan diikuti dengan Musim Tuai.

Lihat juga
----------

* Kalendar Qibti
* Kalendar Mesir
* Kuil Kom Ombo

Rujukan
-------

1. ↑  Nigel C. Strudwick, *Texts from the Pyramid Age*, SBL 2005, p.103
2. ↑  David P. Silverman, Ancient Egypt, Duncan Baird Publishers, London 1997. p.93
3. ↑  Marshall Clagett, *Ancient Egyptian Science: A Source Book*, Diane 1989, ISBN 0-87169-214-7, p.5

|
|  |
| Didahului oleh**Musim Pembanjiran *Akhet*** |  ***Musim Mesir***
Musim Kemunculan ***Peret'''***hari: 120 hari  | Diikuti oleh:**Musim Tuai *Shemu*** |


Templat:AncientEgypt-stub
Saadi
 **Sheikh Saadi** (dalam Parsi: سعدیcode: fa is deprecated , nama penuh beliau dalam Bahasa Melayu: **Muslihuddin Mushrif ibn Abdullah**) (1184 - 1283/1291?) adalah antara pemuisi Parsi ketika zaman pertengahan. Beliau juga turut terkenal dengan kedalaman ilmu pemikiran sosial.

Biografi
--------

Dilahirkan di Shiraz, Parsi, Sheikh Saadi berhijrah ke Baghdad ketika berusia muda bagi mempelajari sastera Arab dan juga Sains Islam di Al-Nizamiyya, Baghdad (1195-1226).

Disebabkan ketidak keruan keadaan empayar Islam selepas pencerobohan Mongol, beliau menjelajah ke Anatolia, Syria, Mesir dan Iraq. Dalam hasil tulisannya, beliau turut menjelajah sejauh India dan Asia Tengah. Saadi ini bagaikan Marco Polo yang merantau ke negeri-negeri asing dari tahun 1271 hingga 1294. Perbezaan antara dua tokoh ini ialah Marco Polo menjelajah ke negeri-negeri kaya dan bergaul dengan bangsawan-bangsawan, tetapi Saadi pula bergaul dengan orang yang terselamat dari keganasan Mongol. Beliau bertemu dan berbicara dengan pedagang, petani, pengkhutbah, kelana, pencuri dan ahli Sufi. Sekurang-kurangnya 20 tahun, beliau melakukan perkara yang sama iaitu memberi khutbah, menasihati masyarakat, menuntut ilmu, dan memperbaiki khutbahnya supaya diisi ilmu-ilmu yang berguna.

Apabila beliau pulang ke tempat kelahiran beliau, Shiraz, beliau telah pun berumur. Kepulangan beliau diraikan penduduk bandar itu. Malahan, pemerintah wilayah Shiraz juga turut meraikan kepulangan beliau. Sebagai balasa terhadap budi baik pemerintah Shiraz, beliau menggunakan nama pemerintah itu iaitu Saadi ibn Zangi sebagai nama pena beliau. Saadi juga turut menulis beberapa puisi bagi menghargai layanan baik pemerintah Shiraz ini. Beliau kemudiannya menghabiskan masa tuanya di bandar ini.

Hasil Penulisan
---------------

Penulisan beliau yang terkenal ialah *Bostan* (Kebun) yang bertarikh 1257, dan juga *Gulistan* (Taman mawar merah) pada tahun 1258. Kitab Bostan ini adalah kumpulan puisi-puisi dan juga cerita-cerita yang mengisahkan sifat-sifat yang harus ada pada setiap muslim iaitu adil, rendah diri, murah hati dan tidak tamak. Karya Golestan pula didalam bentuk prosa dan mengandungi cerita dan persitiwa-persitiwa perorangan. Karya ini diselitkan dengan puisi-puisi pendek yang mengandungi aforisme, nasihat dan juga jenaka. Saadi juga turut menggambarkan sifat manusia yang tidak munasabah.

Pautan Luar
-----------

|  |  |
| --- | --- |
|  | Wikiquote mempunyai koleksi petikan mengenai: ***Saadi*** |

* Informasi Saadi di aaaHoo.com
* Informasi mengenai Gulistan
* Sa'di, Muslih al-Din, sebuah biografi tulisan Profesor Iraj Bashiri, University of Minnesota.
* Saadi dan Shiraz
* Makam Saadi di Shiraz Diarkibkan 2007-09-28 di Wayback Machine
* Saadi: Kisha mengenai kekayaan vs kebaikan - Terjemahan dari Washington State University
* Rencana ilmiah mengenai Saadi dan hasil kerja beliau
Kabinet bahan kimia mudah terbakar.
**Penyimpanan bahan kimia** merujuk kepada kaedah-kaedah penyimpanan bahan terkawal atau bahan berbahaya dalam stor-stor kimia serta radas-radas penyimpanan seperti kabinet keselamatan. Tempat simpanan bahan kimia lazim ada di tempat yang memerlukan penggunaan bahan kimia, tidak kira yang berbahaya mahupun tidak. Kaedah penyimpanan yang betul adalah penting demi keselamatan para pengendali bahan. Penyimpanan yang tidak wajar boleh mendatangkan ancaman-ancaman di tempat kerja seperti kebakaran, letupan dan pelepasan gas beracun.

Kabinet-kabinet simpanan bahan kimia lazimnya digunakan untuk menyimpan kuantiti-kuantiti yang kecil di tempat kerja atau makmal bagi kegunaan lazim. Sebagai contoh, kabinet bagi bahan-bahan kimia mudah terbakar diperbuat daripada bahan yang dapat menahan api selama paling kurang 30 minit. Kabinet-kabinet ini diperbuat daripada bahan yang kalis daripada bahaya-bahaya terbitan bahan kimia yang disimpan, dan kadangkala memiliki suatu bekas penghadang untuk menangkap sebarang bocoran.

Rujukan
-------

1. ↑  "Safe Storage of Hazardous Chemicals in Stockrooms, Workshops and Laboratories" (PDF). Diarkibkan daripada yang asal (PDF) pada 2017-08-29.
2. ↑  "Guidance on Safe Storage of Chemicals in Laboratories" (PDF).
**Penjinak ular** atau 'ahli sihir dengan ular' biasa membuat persembahan di beberapa buah negara timur seperti Malaysia, India,Pakistan,Bangladesh,Mesir , Sri Lanka, Thailand, Maghribi ,Tunisia dan lain-lain yang penuh warna-warni dan mengkagumkan. 

Di Malaysia , penjinak ular membuat persembahan di pasar-pasar pagi atau pasar malam. Biasanya mereka menjual 'ubat kuat lelaki' dan ular sebagai daya penarik supaya ramai berkeliling menontonnya. Ada juga yang hidup dalam kandang ular selama beberapa hari atau bulan bagi mendapatkan anugerah. Ada juga yang membuat membuat persembahan bersama ular tedung, ular albino, ular sawa dan lain-lain. Utara Semenanjung Malaysia banyak terdapat ular liar dan sebuah taman ular telah didirikan di Perlis.

Penjinak ular akan mengeluarkan ular tedung dari dalam raga atau kotak yang penuh misteri. Ular akan menari bersama iringan muzik dan meliuk lintuk mengikut gerakan buluh seruling. Penjinak ular akan memberi 'arahan' tertentu sehingga ular akan berdiri tinggi atau tunduk ke bawah. Seterusnya penjinak ular akan bercium dengan muncung ular dan menangkap kepala ular. Ada unsur suspen dalam persembahan tersebut. 

Pejuang alam sekitar menentang keras penggunaan binatang kerana bimbang ia akan pupus. Oleh itu di India sejak 1972 , pertunjukan ular dilarang.

Rujukan
-------

Pautan luar ڤاءوتن لوار
-----------------------

* Cobra Dance at Negombo Beach
Suasana dalam keretapi bawah tanah
**Empat letupan** berlaku di stesyen keretapi bawah tanah dan bas di pusat kota London, United Kingdom pada pagi hari Khamis 7 Julai 2005 mulai jam 8:50 waktu tempatan. Tiga gerabak bawah tanah London diletupkan dalam masa setengah jam, manakala sebuah bas dua tingkat London diletupkan 30 minit kemudian. Laporan awal menyatakan terdapat 38 orang terkorban tetapi kini telah dimaklumkan seramai 56 orang terkorban. Seramai 700 orang dilaporkan cedera, separuh daripadanya memerlukan rawatan. Beberapa orang dilaporkan hilang. Operasi mencari dan menyelamat masih lagi dijalankan.

Letupan ini berlaku pada hari pertama pertemuan G8 diadakan di Scotland, sehari selepas London dimaklumkan menjadi penganjur Olimpik 2012 dan seminggu selepas Britain menjadi presiden Majlis Kesatuan Eropah.

Lokasi pengeboman 7 Julai. Untuk melihat peta yang lebih besar, sila tekan pada imej melalui klik dua kali.
Kejadian ini merupakan serangan pengganas terburuk kedua di Britain sejak pengeboman pesawat Pan Am Penerbangan 103 pada tahun 1988 dimana 270 orang terkorban. Serangan ini telah membuatkan banyak negara Barat menaikkan tahap keselamatan di negara masing-masing.

|  |
| --- |
|  |

Suspek Pengebom
---------------

Polis telah melaporkan suspek pengebom adalah berasal dari United Kingdom. Pihak media telah melabelkan serangan ini sebagai serangan berani mati kerana dilaporkan keempat-empat pengebom mati di tempat kejadian.

Serangan ini dikatakan dirancang oleh sebuah organisasi semi-ketenteraan Islam di UK sendiri, dan mungkin mempunyai hubung kait dengan al-Qaeda. Ini adalah berdasarkan satu kenyataan yang dikeluarkan selang beberapa jam di sebuah laman web, Al-Qal'ah oleh seseorang yang menggunakan nama "Nur al-Iman'. Dia bagi pihak "Organisasi Jihad Kumpulan Al-Qaeda di Eropah" mengaku melakukan serangan tersebut.

Manakala pada 9 Julai, sebuah lagi kumpulan yang dikatakan berkait dengan al-Qaeda, Briged Abu Hafs al-Masri turut membuat pengakuan di Internet. Walau bagaimanapun, kumpulan ini pernah membuat pengakuan palsu sebelum ini.

Serangan kedua
--------------

Manakala pada 21 Julai, satu lagi serangan dilaporkan berlaku dengan taktik yang sama. 4 letupan berlaku di sistem keretapi bawah tanah dan sebuah bas. Walau bagaimanapun, dalm kesemua kes cuma peletup bom meletup, dan bukannya bom. Cuma seorang dilaporkan cedera, manakala kerosakan awam adalah minimum.

Keesokan harinya, polis London telah mengejar dan menembak mati seorang warga Brazil yang disangkakan terlibat dengan letupan ini, namun sebenarnya tidak. Selanjutnya sehingga 29 Julai, polis telah menahan 4 suspek yang dikatakan terlibat dalam pengeboman ini.

Lihat juga
----------

* Pengeboman Bali 2002

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Pengeboman London 2005*** |

* Blog London
**Limosin Presiden Amerika Syarikat** atau dikenali sebagai The Beast atau Cadillac One ialah kenderaan rasmi yang digunakan oleh Presiden Amerika Syarikat atau semasa lawatan ke luar negara. Kenderaan ini dihasilkan oleh General Motors pada tahun 2009.

Ciri-ciri
---------

Kenderaan ini juga mempunyai spesifikasi sangat khusus untuk keselamatan presiden itu, juga mempunyai ciri-ciri sebuah kereta kebal. The Beast mempunyai sepanjang 5 meter dan mempunyai berat sebanyak 8 tan. Kenderaan ini dilengkapi dengan pintu kalis peluru. Pintu kalis peluru ini setebal sebanyak 20 cm. Tayar kenderaan ini juga tayar kalis bocor. Badan kenderaan ini cukup kukuh kerana kenderaan ini diperbuat daripada besi keluli, seramik serta titanium. 

Selain itu, tangki minyak kenderaan ini juga diperbuat daripada bahan kalis letupan. Kenderaan ini juga dilengkapi senapang *shotgun* dan kamera penglihatan malam. Kenderaan ini mempunyai bekalan oksigen dan darah sama jenis dengan Presiden Amerika Syarikat sekiranya berlaku sebarang kecemasan. Kenderaan ini dapat memuatkan maksimum 7 orang. Model semasa limosin presiden telah diserviskan pada tahun 2009. Walaupun harga kenderaan ini belum dikeluarkan, menurut The Guardian, akhbar British, setiap limosin mempunyai kos sebanyak USD 1 juta atau dalam ringgit Malaysia ialah sebanyak RM 4,430,500. 

Sepanjang tempoh perkhidmatan Presiden Barack Obama, beliau kadang-kadang menggunakan limosin yang digunakan oleh bekas presiden George W. Bush dalam acara-acara kebangsaan dan antarabangsa.

Galeri
------

Gambar-gambar kenderaan rasmi Presiden Amerika Syarikat* Kenderaan yang digunakan oleh Bill Clinton.Kenderaan rasmi yang digunakan oleh Bill Clinton pada tahun 1993.
* Kenderaan JFK pada hari pembunuhan beliau pada tahun 1963.Kenderaan rasmi yang digunakan oleh JFK semasa hari pembunuhan beliau pada 22 November 1963.
* Limosin Ronald Reagan.Kenderaan rasmi yang digunakan oleh Ronald Reagan sepanjang perkhidmatan beliau.
* Limosin George H. W. Bush.Kenderaan rasmi yang digunakan oleh George H. W. Bush pada tahun 1989.

Lihat juga
----------

* Kereta rasmi kerajaan
* Air Force One
* Marine One
* Presiden Amerika Syarikat

Rujukan
-------

Pautan luar
-----------
**Pengeboman Delhi 2011** berlaku apabila sebuah beg bimbit meletup di Mahkamah Tinggi Delhi di Delhi, India pada 7 September 2011, membunuh 11 orang dan mencederakan 76 orang. Letupan ini adalah yang ke-30 di Delhi dan kedua tahun ini. Letupan berlaku di luar pintu pagar 5, jam 10:15 pagi.

Pintu Gate 5 menjadi sasaran ampuh kerana tidak adanya kamera CCTV. Pengimbas besi juga tidak berfungsi. Mereka yang cedera dan terbunuh dibawa ke All India Institute of Medical Sciences (AIIMS), Ram Manohar Lohia Hospital, Safdarjung Hospital and Lok Nayak Jay Prakash Narayan (LNJP) Hospital.

Televisyen India mengesyaki kumpulan militan Harkat-ul-Jihad al-Islami (HuJI) bertanggungjawab. Jabatan Keselamatan Amerika Syarikat telah menyenaraikan HuJi sebagai kumpulan pengganas, dikaitkan dengan al-Qaeda. Pemimpinnya Ilyas Kashmiri berjaya ditembak mati oleh pasukan tentera marin Amerika Syarikat di selatan Pakistan pada Jun 2011. E-mel daripada HuJI menyatakan mereka membalas terhadap kematian rakyat Kashmir, Mohammed Afzal Guru pada 2004 kerana dikaitkan dengan Serangan Parlimen India 2001 pada Disember 2001.

Pada 5 September 2011, Persidangan Hurriyat yang diadakan di Srinagar,Kashmir meragui keadilan Mahkamah India yang telah menghukum gantung Afzal Guru. Wikileaks mendedahkan laporan kabel diplomatik AS yang mendakwa Afzal Guru tidak mendapat keadilan / pembelaan yang mencukupi. Afzal Guru pernah menulis surat memohon penangguhan dan pengampunan daripada Presiden Pratibha Patil. 

Serangan itu berlaku semasa Perdana Menteri India, Manmohan Singh melawat Bangladesh selama dua hari bagi membincangkan Hubungan Bangladesh-India. 

Sebelum ini, serangan berlaku di Delhi pada 13 September 2008 yang membunuh 25 orang dan 150 cedera. Tiga letupan / serangan berlaku serentak di tiga tempat di Delhi iaitu di Karol Bagh, Connaught Place and Greater Kailash.

Reaksi
------

Presiden India, Pratibha Patil mengutuk letupan itu. Perdana Menteri Manmohan Singh ketika berada di Dhaka, menyatakan ini adalah perbuatan pengecut yang bersifat pengganas. Kita akan menangani. Kita tidak akan tunduk kepada tekanan keganasan.

Antarabangsa
------------

* Perdana Menteri India , Julia Gillard mengutuk pengeboman orang yang tidak bersalah.Serangan itu satu tamparan hebat kepada masyarakat India.
* Setiausaha Agung PBB Ban Ki-moon juga mengutuk serangan ini.

Lihat juga
----------

* Letupan Delhi 27 September 2008
* Letupan Delhi 13 September 2008

Rujukan
-------

1. 1 2  "Black Wednesday: Blast at Delhi high court kills 11, injures 76". *Times of India*. 7 September 2011. Dicapai pada 7 September 2011.
2. ↑  Roundup: Deadly bomb blast at India's high court Global Public Square - CNN.com Blogs. 7 September 2011.
3. ↑  Another Deadly Bomb Blast in New Delhi Global Spin - TIME.com
4. ↑  Wikileaks: Hurriyat (M) faours to hang Afzal Guru[*pautan mati kekal*]
5. ↑  "Terror strikes Delhi again, 11 dead in HC blast". Diarkibkan daripada yang asal pada 2012-10-17. Dicapai pada 2011-09-07.
Koordinat: 26°15′39.92″N 50°12′22.43″E﻿ / ﻿26.2610889°N 50.2062306°E﻿ / 26.2610889; 50.2062306

**Pengeboman Menara Khobar** merujuk kepada serangan penggans terhadap sebahagian kompleks perumahan di bandar Khobar, Arab Saudi, terletak berhampiran ibu pejabat syarikat minyak kebangsaan (Saudi Aramco) di Dhahran. Pada 1996, Menara Khobar digunakan untuk menempatkan kakitangan tentera asing.

Pada 25 Jun 1996, menurut kenyataan rasmi Amerika Syarikat, beberapa individu yang dikenal pasti sebagai anggota Hezbollah Al-Hejaz (Parti Allah di Hijaz) meletupkan sebuah lori kumbahan yang diisi bahan letupan bersebelahan dengan Bangunan #131 di kompleks perubahan tersebut. Bangunan lapan tingkat ini menempatkan kakitangan Tentera Udara Amerika Syarikat (USAF) daripada *4404th Wing (Provisional)*, terutamanya daripada skuadron menyelamat diatur kedudukannya dan skuadron pejuang diatur kedudukannya. Keseluruhannya, 19 anggota tentera A.S. dan seorang Saudi terbunuh manakala 372 lagi berbilang kewarganegaraan cedera.

Rujukan
-------

1. 1 2  FBI-Khobar.KSA , Towers Bombings FBI
2. ↑  ATTORNEY GENERAL STATEMENT USDOJ
**Zainuddin bin Saleh** atau lebih dikenali dengan nama **Lengkuas** (26 September 1964 – 11 Ogos 2017), ialah seorang pelukis komik Malaysia. Beliau dilahirkan di Kampung Aji, Bota Kiri, Perak. Beliau terkenal menerusi karya beliau yang bertajuk *Mat Despatch* di majalah *Ujang* dan *Yob Peon* di majalah *Lanun*.

Rencana ini ialah mengenai kartunis.  Untuk hasil pertanian, sila lihat lengkuas.

Beliau telah berkahwin dan mempunyai tiga orang anak.

Pada sekitar tahun 2014, beliau mula menghadapi masalah buah pinggang. Pada 9 Ogos 2017, beliau dimasukkan ke dalam wad Hospital Selayang, Gombak, Selangor untuk rawatan dialisis. Dua hari kemudian pada 11 Ogos, beliau meninggal dunia pada pukul 10.30 pagi akibat komplikasi darah tinggi dan buah pinggang. Jenazah beliau dikebumikan selepas waktu asar di Tanah Perkuburan Batu Muda pada hari itu juga.

Rujukan
-------

1. ↑  "Kartunis Lengkuas meninggal dunia". *Malaysiakini.com*. 11 Ogos 2017. Dicapai pada 18 November 2019.
2. 1 2 3  Asrizal Aris (11 Ogos 2017). "Kartunis Lengkuas meninggal dunia". *myMetro*. Dicapai pada 18 November 2019.
3. ↑  Azyyati Ahmad (11 Ogos 2017). "Pelukis komik Mat Despatch, Lengkuas meninggal dunia". *Astro Awani*. Dicapai pada 18 November 2019.

|  |  |
| --- | --- |
| Ikon tunas | Rencana biografi berkaitan orang Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Kraker** adalah makanan yang rata, kering dibakar danbiasanya dibuat dengan tepung. Perisa atau perasa seperti garam, herba atau keju, boleh ditambahkan ke dalam adunan atau ditaburkan di atas sebelum dibakar. Kraker sering dijenamakan sebagai cara berkhasiat dan mudah untuk memakan makanan bijirin.

Kraker dapat dimakan begitu sahaja, tetapi juga dapat menemani makan dengan makanan lain seperti keju atau hirisan daging atau hiasan lembut seperti jem, mentega, atau mentega kacang. Kraker juga boleh dihancurkan dan ditambahkan ke sup atau air yang hangat seperti teh atau kopi.

Nama
----

Dalam bahasa Inggeris Amerika, nama *cracker* merujuk kepada biskut rata yang tawar atau masin, sedangkan istilah *cookie* digunakan untuk biskut yang manis. Kraker juga biasanya dibuat dengan cara yang berbeza: kraker dibuat dengan meletakkan adunan, sementara *cookie*, selain penambahan gula, biasanya menggunakan agen penaik. Dalam Bahasa Inggeris, kraker juga kadang-kadang disebut *water crackers* atau *savoury biscuits*.

Lihat juga
----------

* Biskut
* Keropok

Rujukan
-------

1. ↑  Manley, D. (2011). *Manley's Technology of Biscuits, Crackers and Cookies*. Woodhead Publishing Series in Food Science, Technology and Nutrition. Elsevier Science. ISBN 978-0-85709-364-6. Dicapai pada October 8, 2017.
2. ↑  "The right moves for soup sippers". *tribunedigital-baltimoresun* (dalam bahasa Inggeris). Dicapai pada 2018-11-07.
3. ↑  "Original NESTLÉ® TOLL HOUSE® Chocolate Chip Cookies". *NESTLÉ® Very Best Baking* (dalam bahasa Inggeris). Dicapai pada 2018-11-07.
4. ↑  "Water biscuit definition and meaning | Collins English Dictionary". *www.collinsdictionary.com* (dalam bahasa Inggeris). Dicapai pada 2018-11-07.
5. ↑  "British Vs. American English: Food Terminology". *www.lostinthepond.com*. Dicapai pada 2018-11-07.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Kraker***. |

WikibooksWikibooks
Buku resipi Wikibuku mempunyai resipi
***Kraker***
Lokasi Bali di Indonesia
Pada 1 Oktober 2005, tiga letupan bom telah berlaku di pantai Jimbaran, Nusa Dua dan Kuta di Pulau Bali, Indonesia. 23 orang terbunuh (termasuk 3 pengebom berani mati) dan 130 orang cedera termasuk warga Australia dan Jepun.

Kejadian berlaku jam 18:50 WITA (UTC +8) di sekitar restoran pinggir pantai Jimbaran dan berdekatan "Hotel Four Seasons", Jimbaran, "Hotel Westin", Nusa Dua dan di "Pasar Raya Matahari" serta "Restoran Raja" di Kuta. Turut terlibat rosak ialah "Restoran Nyoman" dan "Restoran Tebah". 21 mayat mangsa dihantar ke Hospital Sanglah manakala 11 lagi ke Hospital Griya Asih.

Polis Indonesia juga menemui beberapa butir bom yang ditanam di dalam pasir di kawasan restoran pinggir pantai Jimbaran dan gagal meletup.

Pengeboman di Bali pada tahun 2005 ini telah dikaitkan dengan Jemaah Islamiah (JI). Polis Indonesia juga telah mengambil langkah drastik menyiarkan gambar-gambar pengebom yang disyaki menjadi dalang dalam kejadian tersebut. Mereka ini disyaki kerana bukti melalui lensa kamera keselamatan yang dipasang di kawasan tersebut telah menunjukkan mereka telah memakai jaket tebal dan berkeadaan mencurigakan. Mereka ini disyaki kerana keadaan mayatnya yang hanya tinggal kepala sahaja dan masih sempurna.

Jemaah Islamiah dan pengganas paling dicari, Azahari Husin dan Noordin Mohd Top warganegara Malaysia itu diburu polis selepas kejadian pengeboman Bali 2002 dengan ganjaran masing-masing RM400,000.

Presiden Indonesia Susilo Bambang Yudhoyono mengutuk kejadian ini dan berkata kerja-kerja risikan juga akan dipertingkatkan dan mereka yang bertanggungjawab dibawa ke pengadilan.

Lihat juga
----------

* Pengeboman Bali 2002
* Daftar Pengeboman di Indonesia

Rujukan
-------

1. 1 2  Bali bombs 'were suicide attacks' BBC NEWS. 2 Oktober 2005.

Pautan luar
-----------

* (Inggeris) Wikinews
**Mai Thu Huong** (Hangul: 임윤아code: ko is deprecated ; 林允兒; juga dieja **Maya**; lahir 13 Julai 1988), biasanya dikenali sebagai **MayA** (Hangul: 윤아code: ko is deprecated ), ialah seorang penyanyi pop, penari, pelakon, peragawati dan jurucakap promosi Vietnam. Dia merupakan salah seorang anggota kumpulan wanita F Diamond dan membuat debutnya sebagai penyanyi bersama kumpulan tersebut pada 5 Ogos 2007. Debutnya sebagai pelakon berlaku pada 2007 dalam drama Vietnam *9 Ends, 2 Outs*.

Dia memenangi Miss Talent dalam pertandingan Miss Congeniality Vietnam-China 2006 dengan lagu "Mong cho/Waiting" oleh Tuong Van dan memasuki pusingan terakhir dalam 40 Vietnam Idol pada tahun berikut. Dia kemudian berpindah ke Ho Guom Xanh/Green Sword Lake Club di Hanoi.

Dia berpindah ke bandar Ho Chi Minh City, dan menghasilkan 2 album 2 album dan satu video muzik pop/R&B. (sumber: ThanhNien)

Filmografi
----------

### Televisyen


| Television |
| --- |
| **Tahun** | **Judul** | **Peranan** | **Jaringan** |
| 2010 | Goi nang | Lieu | M&T PICTURES |
| 2009 | Trai dang | Diem | D.I.D TV |
|

Album
-----

* Cố quên một người
* Đêm qua em mơ thấy anh
* Good bye My Love

Rujukan
-------

 1. ↑  Maya – one of Ha Dung’s many women
2. ↑  Mai Thu Huong…  Very Vietnam
3. ↑  Destined for pop, Published: 21/08/2009
4. ↑  2 more falls for the cat-clawed jeans - 14 Sep 2009

Pautan luar
-----------

* 
* Diarkibkan 2011-03-11 di Wayback Machine
* Maya A-nama pentas dalam bahasa Vietnam
'**Album Nadi Cinta '** adalah album ke 7 Ramlah Ram yang dipasarkan pada bulan Mei 1993. Album ini menampilkan 5 buah lagu unrelease track daripada album-album Ramlah sebelumnya dan 5 lagu lagi dipetik dari album pertama beliau Sabarlah Sayang. Menariknya (trivia) dalam album ini adalah lagu Tangisku Rinduku sepatutnya dimuatkan dalam album Duri Dalam Cinta (1990) tetapi tidak dipasarkan sehinggalah terhasilnya album ini. Manakala lagu 'Doa Ibu' pula hanya dirakamkan sekali sahaja tanpa apa-apa penambahan lain namun tidak dipasarkan seperti juga lagu Tangisku Rinduku. Dengan erti kata lain, 5 lagu 'baru' dalam album ini adalah lagu-lagu yang telah dirakamkan oleh Ramlah untuk album-album terdahulu beliau bersama Nawab Production. 

Album ini diedarkan oleh WEA setelah Ahmad Nawab mengambil keputusan untuk tidak lagi memilih BMG sebagai pengedar untuk album terbitan Nawab Production ini. Album ini juga bersaing dengan album Di Ambang Pintu Kasih keluaran BMG yang dipasarkan pada 16 Disember 1992 serta sebuah lagi album kompilasi Ramlah berjudul 'Lagu Cinta Ramlah Ram' yang juga dipasarkan pada tahun 1993 oleh BMG Music.

Senarai Runut
-------------

|  |  |  |  |  |  |
| --- | --- | --- | --- | --- | --- |
| No. | Tajuk | Penulis | Komposer | Masa |  |
| 1. | "Nadi Cinta (unrelease track)" |  |  | (4:28) |
| 2. | "Aries (unreleased track)" |  |  |  |
| 3. | "Hanya Sebagai Kawan" |  |  |  |
| 4. | "Aku Pun Demikian" |  |  |  |
| 5. | "Tangis Ku Rindu Ku (unreleased track)" |  |  |  |
| 6. | "Burung Dalam Sangkar (unreleased track)" |  |  |  |
| 7. | "Sabarlah Sayang" |  |  |  |
| 8. | "Di Hati Ini" |  |  |  |
| 9. | "Betapa Sayangnya Aku" |  |  |  |
| 10. | "Doa Ibu (unreleased track)" |  |  |  |
**Ktesibios** atau **Ctesibius** (Yunani: Κτησίβιος) (fl. 285–222 SM) ialah seorang pencipta dan ahli matematik berbangsa Yunani yang menetap di Iskandariah, Mesir. Beliau menulis karangan pertama tentang ilmu udara mampat dan kegunaannya dalam pam (dan juga meriam). Oleh sebab ini, bersama dengan karya beliau tentang keanjalan udara *Tentang pneumatik*, beliau bergelar "bapa pneumatik." Tidak satu pun karangan beliau yang masih ada, termasuklah *Memorabilia,* iaitu himpunan hasil penyelidikan beliau yang dipetik oleh Athenaeus.

Ciptaan
-------

Ktesibios barangkalinya merupakan ketua pertama Muzium Iskandariah. Tidak banyak sekali yang diketahui tentang riwayatnya, namun hasil-hasil ciptaan beliau terkenal jua. Adalah dikatakan (mungkin oleh Diogenes Laertius) bahawa kerjaya sulung beliau adalah sebagai tukang gunting rambut. Sewaktu bekerja sebagai tukang gunting, beliau mencipta cermin yang boleh dilaras dengan berat pengimbang. Antara ciptaan-ciptaan lainnya termasuk hidraulis, iaitu organ air yang dianggap sebagai pendahulu organ paip moden, serta peningkatan pada jam air atau klepsidra. Klepsidra ini menjaga waktu dengan lebih jitu daripada mana-mana jam yang dicipta di dunia, sehinggalah ahli fizik Belanda, Christiaan Huygens memperincikan penggunaan bandul untuk mengawal atur jam pada abad ke-17. Ktesibios memerikan salah satu pam asak yang sulung untuk menghasilkan pancutan air, atau menimba air dari telaga; contoh-contohnya ditemui di pelbagai tapak tinggalan Rom, seperti di Silchester di Britain. Prinsip sifon turut diatribusi kepada beliau.

Menurut Diogenes Laertius, Ktesibios papa kedana. Sebagai penjelasan, Laertius menceritakan yang berikut tentang ahli falsafah Arkesilaos: 

> Ketika beliau pergi menziarahi Ktesibios yang uzur who was ill, lalu menemuinya yang murung teruk kerana melarat, dia [Arkesalios] senyap-senyap menyusupkan dompetnya di bawah bantalnya [Ktesibios]; apaibla Ktesibios menyedarinya, "Inilah," katanya, "hiburan daripada Arkesilaos."

Reputasi
--------

Hasil kerja Ktesibios dibabadkan oleh Vitruvius, Athenaios, dan Philo dari Byzantium yang acap kali menyebut nama beliau, serta menambah bahawa ahli-ahli mekanik sulung seperti Ktesibios memiliki kelebihan berada dalam pemerintahan raja-raja yang mencintai kenamaan dan menyokong bidang seni. Proclus (pengulas Euclid) dan Hero dari Iskandariah turut menyebut namanya.

Rujukan
-------

1. ↑  Encyclopaedia Britannica "Greek physicist and inventor, the first great figure of the ancient engineering tradition of Alexandria, Egypt."

Pautan luar
-----------

* Ancient Greek Scientists: Ctesibius Diarkibkan 2009-01-08 di Wayback Machine

Templat:Greek mathematics
Peta menunjukkan turutan pembahagian tanah milik Poland-Lithuania pada 1772, 1793 and 1795 (mengikut kecerahan warna - merah untuk Rusia, biru untuk Prusia dan hijau untuk Austria.)
Komanwel Poland–Lithuania dibahagi-bahagikan antara pihak-pihak Kerajaan Prusia, Empayar Habsburg dan Empayar Rusia menghampiri akhir abad ke-18 hasil tindakan pengilhakan dilakukan para kuasa besar ini  Turutan peristiwa ini menyebabkan terbubarnya gabungan persemakmuran ini lalu Poland dan Lithuania terjajah selama 123 tahun.

Peringkat pembahagian
---------------------

### Pembahagian Pertama

Lihat juga: Pembahagian Pertama Poland
### Pembahagian Kedua

Lihat juga: Pembahagian Kedua Poland
### Pembahagian Ketiga

Lihat juga: Pembahagian Ketiga Poland
Pembahagian ini dilakukan pada 24 Oktober 1795 hasil kegagalan Pemberontakan Kościuszko dilangsungkan pihak Poland menentang Prusia dan Rusia pada tahun berikutnya.

Rujukan
-------

1. ↑  Sinkoff, Nancy (2004). *Out of the Shtetl: Making Jews Modern in the Polish Borderlands*. Society of Biblical Literature. m/s. 271.
2. 1 2
3. ↑  Bideleux, Robert; Jeffries, Ian (1998). *A History of Eastern Europe: Crisis and Change*. Routledge. m/s. 156.
4. ↑  Batt, Judy; Wolczuk, Kataryna (2002). *Region, State and Identity in Central and Eastern Europe*. Routledge. m/s. 153.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Israel
* Amerika Syarikat

 |
Bagi pertandingan bola keranjang, lihat Liga Bola Keranjang Antarabangsa Balkan.
Peta menunjukan sempadan negara-negara Balkan sebelum dan selepas Perang Balkan.
**Liga Balkan** adalah sebuah perikatan yang dibentuk melalui beberapa siri perjanjian bilateral yang dimuktamadkan pada tahun 1912 antara negara-negara Balkan iaitu Greece, Bulgaria, Serbia dan Montenegro, bagi menentang Empayar Uthmaniyyah, yang mana pada waktu itu masih menguasai kebanyakan kawasan di Semenanjung Balkan. Balkan berada dalam keadaan huru-hara sejak awal tahun 1900-an, dengan peperangan gerila di Macedonia selama bertahun-tahun diikuti dengan Revolusi Turki Muda dan Krisis Bosnia. Tercetusnya Perang Itali-Turki pada tahun 1911 telah melemahkan lagi Uthmaniyah. Dengan campur tangan Rusia, Serbia dan Bulgaria menyelesaikan perbezaan mereka dan menandatangi sebuah perikatan, yang mana asalnya bertujuan untuk menentang empayar Austria-Hungary pada 13 Mac 1912, dengan menambah sebuah bab rahsia yang akhirnya membawa pada tentangan ke atas Empayar Uthmaniyyah. Serbia kemudian menandatangani satu perikatan bersama dengan Montenegro, sementara Bulgaria melakukan perkara yang sama dengan Greece. Perikatan ini menang semasa Perang Balkan I yang mana meletus pada bulan Oktober 1912, di mana mereka berjaya merampas dan mengawal hampir kesemua wilayah Eropah Uthmaniyah. Meskipun menang, perbezaan lama di antara para sekutu timbul semula disebabkan pembahagian wilayah rampasan, terutamanya Macedonia, yang menyebabkan perpecahan Liga, dan tidak lama kemudian pada 16 Jun 1913, Bulgaria menyerang sekutu lamanya dan memulakan Perang Balkan Kedua.

Petikan
-------

1. **^** It was known as the "Balkan League" or "Balkan Alliance" (Bahasa Bulgaria: Балкански съюз/Balkanski sŭyuz, Yunani: Βαλκανική Συμμαχία/Balkaniki Symmachiacode: el is deprecated , Serbia: *Балкански савез/Balkanski savez*code: sr is deprecated )

Rujukan
-------

1. ↑  "Wars of the World; First Balkan War 1912-1913". OnWar.com. December 16, 2000. Dicapai pada 2009-08-14.
2. ↑  Crampton (1987) Crampton, Richard (1987). *A short history of modern Bulgaria*. Cambridge University Press. m/s. 62. ISBN 978-0-521-27323-7.
3. ↑  "Balkan Crises". cnparm.home.texas.net/Wars/BalkanCrises. August 14, 2009. Diarkibkan daripada yang asal pada 2003-11-06. Dicapai pada 2009-08-14.

Pautan luar
-----------

* The Formation of the Balkan Alliance of 1912, Mount Holyoke College.
* First Balkan War 1912-1913, OnWar.com

Templat:Balkan Wars
Shennong merasai rempah-ratus untuk merisik kesedapannya.
**Maharaja Yan**, atau **Yandi** (Cina ringkas: 炎帝code: zh is deprecated ; Cina tradisional: 炎帝code: zh is deprecated ; pinyin: *Yán Dì*; secara harfiahnya "Maharaja Api") ialah seorang pemerintah Cina Han penuh legenda yang hidup di China sebelum zaman dinasti-dinasti. Para ilmuwan moden telah mengenal pasti Pergunungan Kepala Kambing (Cina ringkas: 羊头山code: zh is deprecated ; Cina tradisional: 羊頭山code: zh is deprecated ; pinyin: *Yáng​tóu Shān*) dekat utara Gaoping di wilayah Shanxi sebagai tempat kelahiran dan taklukannya.

Sudah sekian lama dipertikai sama ada Maharaja Yan ini sama dengan Shennong yang legenda. Sebuah persidangan cendekiawan yang diadakan di China pada tahun 2004 mencapai kata sepakat am bahawa Maharaja Yan dan Shennong ini orang yang sama. Satu lagi kemungkinan ialah, istilah *Maharaja Api* ini sekadar gelaran yang dipegang oleh maharaja secara turun-temurun, yang mana Shennong dikenali sebagai *Yandi*, barangkali secara anumerta. Sehubungan dengan itu, istilah *Maharaja Api* ini lebih tepat. Turutan Maharaja-Maharaja Api mulai Shennong hinggalah sewaktu Maharaja Api terakhir dikalahkan oleh Huangdi (Maharaja Kuning), mungkin berkekalan selama kira-kira 500 tahun.

Senarai Maharaja Api
--------------------

Inilah senarai yang paling kerap diberi oleh Huangfu Mi, Xu Zheng, dan Sima Zhen:

| Nama | Catatan |
| --- | --- |
| Shennong 神農 | Lahir sebagai Jiang Shinian 姜石年 |
| Linkui 臨魁 |  |
| Cheng 承 |  |
| Ming 明 |  |
| Zhi 直 |  |
| Li 釐 atau Ke 克 | Sima Zhen menyusunkan Ke di antara Ai dan Yuwang |
| Ai 哀 |  |
| Yuwang 榆罔 | Dikalahkan oleh Maharaja Kuning di Banquan |

Senarai yang diberikan di akhir Shan Hai Jing:

| Nama | Catatan |
| --- | --- |
| Yandi 炎帝 |  |
| Yanju 炎居 | Mungkin juga dikenali sebagai Zhu 柱 |
| Jiebing 節並 |  |
| Xiqi 戲器 |  |
| Zhurong 祝融 |  |
| Gonggong 共工 |  |
| Shuqi 術器 |  |
| Houtu 后土 | Adinda kepada Shuqi |
| Yeming 噎鳴 | Anakanda kepada Houtu |
| Suishi 歳十 |  |

Lihat juga
----------

* Shennong
* Maharaja Kuning
* Tiga Tokoh Mulia dan Lima Maharaja
* Huaxia
* Zhonghua Minzu
* Keturunan Maharaja Yan dan Huang

Catatan
-------

1. ↑  He Wandan 贺晚旦 and Yang Hongbao 杨红保, in *Yan Di Wen Hua* 炎帝文化, disunting oleh Wang Shuxin 王树新 dan Meng Shikai 孟世凯, (Beijing: *Zhonghua Shuju*), 3-4.
2. ↑  Yang Dongchen 杨东晨, in *Yan Di Wen Hua* 炎帝文化, 15.
3. ↑  Wu, 56

Rujukan
-------

* *Yan Di Wen Hua* 炎帝文化, (2005). Edited by Wang Shuxin 王树新, Meng Shikai 孟世凯. Beijing: *Zhonghua Shuju*. ISBN 7-101-04854-4.
* Wu, K. C. (1982). *The Chinese Heritage*. New York: Crown Publishers. ISBN 0-517-54475X.

|
|  |
| Gelaran pemerintah |
| Didahului oleh**Fuxi** | **Raja China** | Diikuti oleh:**Yellow Emperor** |
**Nandivarman III** merupakan salah seorang raja India dari keturunan Nandivarman II yang memerintah kerajaan Pallava dari 846 hingga 869. Dia menjadi raja menggantikan bapanya Dantiverma dan merupakan cucu pada Nandivarman II pada AD 846. Kisah dalam buku Tamil, Nandikkalubalakam menyatakan Nandivarma III amat berkuasa.

Pemerintahan
------------

Nandivarman III merupakan raja yang berkuasa dan cuba menghantikan kemerosotan yang bermula semasa pemerintahan bapanya. Dia mengadakan perikatan dengan Rashtrakutas dan Gangas dan mengalahkan Pandyas di Thellar berhampiran Kanchi. Dia kemudian mengejar tentera Pandyan sejauh sungai Vaigai. Raja Pandyan Sri Vallabha, bagaimanapun, merampas kembali kebanyakan jajahannya malah mengalahkan Pallavas di Kumbakonam.

Nandivarman memiliki tentera laut yang kuat dan mengekalkan hubungan perdagangan dengan Siam dan Semenanjung Malaysia.

Nandivarma III kemudiannya digantikan oleh Nrupatungavarma yang mempunyai dua saudara, Aparajitavarma dan Kampavarma. Raja Chola mendorong Aparajitavarma membuat perang saudara dan akhirnya berjaya menawan takhta Pallava dengan bantuan Chola tetapi terpaksa membayar harga yang mahal bagi bantuan mereka. Raja berikutnya yang lemah dan ketidak stabilan politik menjadikan Pallavas sebagai kerajaan kecil dan menjadikan Chola sebagai kerajaan utama di pentas politik Selatan India.

Rujukan
-------

* Sailendra Nath Sen (1999). *Ancient Indian History and Civilization*. New Age International. m/s. 449. ISBN 8122411983, ISBN 978-81-224-1198-0.

|  |
| --- |
| Nandivarman III **Dinasti Pallava** |
| Didahului oleh**Dantivarman** | **Dinasti Pallava**846–869 | Diikuti oleh:**Aparajitavarman** |
**Liga Anti-Fitnah** (**ADL**), yang sebelumnya dikenali sebagai Liga **Anti-Fitnah B'nai B'rith**, ialah sebuah pertubuhan bukan kerajaan Yahudi antarabangsa yang berpusat di Amerika Syarikat. Ia ditubuhkan pada akhir September 1913 oleh Independent Order of B'nai B'rith, sebuah organisasi perkhidmatan Yahudi. ADL kemudiannya berpisah dari B'nai B'rith dan berlanjutan sebagai sebuah organisasi bukan untung Seksyen 501 (c) (3) AS yang bebas. ADL menyatakan bahawa misinya ialah dua: "Untuk menghentikan fitnah orang-orang Yahudi, dan untuk mendapatkan keadilan dan perlakuan yang adil kepada semua orang" melalui pengembangan "program, dasar dan kemahiran baru untuk mendedahkan dan memerangi apa sahaja yang menghalangi kita." Menentang antisemitisme dan ekstremisme, ADL menggambarkan "tujuan utamanya" sebagai "dunia di mana tidak ada kumpulan atau individu yang menderita berat sebelah, diskriminasi atau kebencian."

Rujukan
-------

1. ↑  "Our Mission". *Anti-Defamation League*. Diarkibkan daripada yang asal pada October 30, 2018. Dicapai pada December 10, 2019.
2. ↑  "Who We Are". *Anti-Defamation League*. Dicapai pada December 10, 2019.

Pautan luar
-----------

* Tapak web rasmi Edit this at Wikidata
Nazan Eckes, 2021
**Nazan Eckes** (diakhiri Üngör) ( (1976-05-09) 9 Mei 1976 (umur 46) di Cologne) merupakan model Turki Jerman dan juga personaliti televisyen Jerman RTL.

Kerjaya professional
--------------------

Pada 1995, Nazan Ungor, anak perempuan dari Turki berpindah dari Eskişehir, mengahkiri pelajarannya di Sekolah Tinggi Diploma Abitur di Leverkusen, ayahnya telah terpilih sebagai pekerja untuk syarikat farmasi dan kimia.

Latihan beliau di saluran televisyen muzik VIVA diikuti dengan perantisan kewartawanan formal (Volontariat) bertahan dalam tempoh 18 bulan di saluran yang sama. Pada tahun 1998, Üngör menyertai VIVA sebagai wartawan TV biasa. Antara 1998-1999, beliau juga bekerja sebagai wartawan bebas untuk akhbar serantau bahasa Turki Haftalık Posta.

Pada tahun 1999, Nazan Üngör bertukar saluran untuk RTL-Utara di Hamburg dan diandaikan pembentangan ramalan cuaca daripada program petang serantau Guten Abend RTL. Pada tahun berikutnya beliau menyampaikan ramalan cuaca dalam program berita tempatan Punkt 12. Dia berkahwin Claus Eckes pada tahun 2000.

Sejak 28 Januari 2003, Nazan telah kerap membentangkan Berita RTL II pada hari bekerja. Tahun itu beliau menyampaikan RTL Exclusiv dan Kehidupan! - Die Lust zu Leben sebagai pendirian masuk untuk pembentang berkala semasa mereka bercuti. Beliau turut menyampaikan Anugerah Muzik Dunia dengan Ole Tillmann dan Deutschlands beste doppelganger, yang melihat-sama-show pada malam Sabtu dengan Mike Krüger. Nazan Eckes adalah secara ringkas sebahagian daripada pasukan 'presenting' untuk perlindungan RTL ini Formula Satu, menyampaikan keping pada bandar dan / atau negara tuan rumah acara itu. Ini telah diputar ke dalam program yang berasingan berhak Formel Exclusiv di mana beliau menyampaikan gaya hidup dan tema glamor ukuran dasar yang berkaitan dengan Formula One.

Dari Jun 2004, beliau menjadi tuan rumah Life! - Die Lust zu Leben dan pembentangan juga anggapan Bosporus Trend dan RTL II Jahresrückblick, kajian akhir-tahun 2004 dan 2005.

Pada 2006 beliau menjadi tuan rumah "Mari Menari" dengan Hape Kerkeling, versi Jerman siri televisyen Dancing with the Star. Pada bulan Oktober 2006 beliau menyampaikan Das GROSSE TV-Quiz, program kuiz. Beliau juga memainkan wartawan dalam komedi televisyen Jerman Crazy Race 3 - Sie knacken jedes Schloss.

Pada tahun 2007, Nazan Eckes menjadi tuan rumah musim kedua Mari Menari Sekali lagi dengan Hape Kerkeling dan juga episod Harry Potter and the Order of Phoenix - Besar RTL-Khas.

Keluarga
--------

Dia berkahwin Claus Eckes dari 2000 hingga 2007, sejak 2012 Nazan telah berkahwin dengan Julian Khol, Model Austria hidup di Düsseldorf dan anak Andreas Khol, seorang ahli politik dari Austria.
**Pentadbiran perniagaan** (juga dikenali sebagai **pengurusan perniagaan**) ialah pentadbiran perusahaan komersial. Ia merangkumi semua aspek menyelia dan menyelia operasi perniagaan. Dari sudut pengurusan dan kepimpinan, ia juga meliputi bidang yang merangkumi pentadbiran bangunan pejabat, perakaunan, kewangan, reka bentuk, pembangunan, jaminan kualiti, analisis data, jualan, pengurusan projek, pengurusan teknologi maklumat, penyelidikan dan pembangunan, dan pemasaran.

Rujukan
-------

1. ↑  
Compare:
Thuis, Peter; Stuive, Rienk (2012). *Business Administration*. Routledge-Noordhoff International Editions (ed. reprint). Groningen: Routledge (diterbitkan 2019). ISBN 9781000035889. Dicapai pada 7 November 2020. [...] business administration is the branch of science that deals with the organisation of and the context around businesses.

|  |  |
| --- | --- |
| Ikon tunas | Rencana berkaitan ekonomi atau kewangan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Sebahagian item Dr. Risto Jeremić di Muzium Herzegovina Lama.
 Loom - sebahagian daripada barang-barang etnografi di Muzium Herzegovina Lama di Foča.
 Pakaian kebudayaan lelaki.
 Libada - sebahagian daripada pakaian kaum wanita.
 Bilik Peringatan
**Muzium Herzegovina Lama** merupakan sebuah muzium yang terletak di Foča , Republika Srpska , Bosnia dan Herzegovina .

Sejarah
-------

Muzium ini diasaskan pada tahun 1956. Ia terletak di bekas bangunan Hotel "Gerstl" yang dibina pada tahun 1906 , dan dirobohkan semasa Perang Dunia Kedua. Di tempat sama Hotel "Vucevo" dibina semula, ia kemudiannya digunakan untuk aktiviti muziologi. Muzium ini mempunyai pelbagai koleksi muzium dan empat pameran tetap.

Pameran Muzium
--------------

Muzium ini kaya dengan dana muzium dan mempunyai lima pameran tetap. Di galeri pameran muzium ini merupakan tempat bagi mempamerkan pameran-pameran mengenai pelbagai topik.

### Foča pada masa lalu

Pameran "Foča pada masa lalu" menyediakan pengunjung pameran untuk mengenali masa lalu yang kaya dengan perbandaran Foča. Secara kronologi ia meliputi tempoh dari zaman prasejarah hingga pertengahan abad XX. Pameran termasuk pelbagai perkara dan foto yang membangkitkan tempoh yang berlainan dan tokoh-tokoh terkemuka dari masa lalu Foča. Pameran yang menarik untuk pelawat adalah barangam dari zaman purba yang dipamerkan seperti tinggalan senjata, alat dan tembikar, tombak yang digunakan pada zaman pertengahan, pedang dan "maces", serta dari hasil buatan orang Uthmaniyah yang dibuat dan senjata yang terhias. Dalam hal ini, pameran numismatik juga dapat dilihat (wang lama, mandala, yang termasuk mata wang yang berbeza yang telah digunakan di kawasan Foča. )

### Pameran etnografi

Pameran etnografi yang dipamerkan termasuklah perabot dan pakaian seragam kaum yang dihasilkan pada masa lalu serta tidak digunakan. Ia mencerminkan gaya hidup populasi kawasan Foča. Barang-barang pameran mempamerkan pedalaman rumah-rumah desa dan bandar dari awal abad XX, dan dapat dilihat juga produk kraftangan yang asli dan telah dihiasi.

Rujukan
-------

1. ↑  Muzium Old Herzegovina - pameran - Muzium Old Herzegovina Foča

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Muzium Herzegovina Lama Foča*** |

* Glas Srpske: Aktiviti muzium di Republik Srpska
* Radio Televisyen Republika Serbian Foča - pameran kraftangan
* Dr. Risto Jeremić

43°30′22.7″N 18°46′31.3″E﻿ / ﻿43.506306°N 18.775361°E﻿ / 43.506306; 18.775361
*Pembebasan St Peter*. Museo Nazionale di Capodimonte, Naples. Dianggap salah satu karya terulung Battistello, salah seorang Pelukis Agung
**Pelukis Agung Eropah** (bahasa Inggeris: *Old Master*) adalah istilah bagi pelukis Eropah berkaliber yang membuahkan hasil sebelum lingkungan tahun 1800. Lukisan mereka digelar karya Pelukis Agung, manakala teraan pelukis agung (*old master print*) ialah gambar teraan atau cetakan (seperti ukiran (*engraving*) atau goresan (*etching*) pelukis zaman itu. Begitu juga dengan lakaran Pelukis Agung (*Old Master drawing*). 

Secara teori, Pelukis Agung sepatutnya pelukis yang mendapat latihan penuh dan bekerja sendiri tapi hakikatnya, lukisan-lukisan yang merupakan hasil pelajar-pelajar atau bengkel-bengkel beliau, turut dirangkum istilah ini. Lantas, kriteria penggunaan istilah lebih mementingkan tarikh karya dan bukan kualitinya (tetapi di atas tahap kualiti minimum). 

Pada abad ke-18 dan ke-19, istilah ini biasanya merujuk kepada tarikh awal penghasilan karya pada lingkungan 1450 atau 1470; lukisan-lukisan sebelumnya dianggap "primitif", namun pengelasan begini tidak lagi dibuat. 

Tarikh penamat penghasilan, semestinya agak samar - Goya (1746–1828) pastinya seorang Pelukis Agung dan beliau terus melukis dan menghasilkan teraan sehingga beliau meninggal dunia pada tahun 1828. Sebagai perbandingan, istilah ini boleh digunakan tetapi biasanya tidak untuk John Constable (1776–1837) mahupun Eugène Delacroix (1798–1868). 

Istilah ini biasanya dielakkan oleh ahli sejarah seni kerana terlalu samar, terutamanya apabila membincangkan lukisan-lukisan tetapi tidak pula apabila membincangkan teraan-teraan dan lakaran-lakaran Pelukis Agung. Penggunaanya lebih dalam jual beli karya seni. Syarikat-syarikat lelong biasanya masih lagi mengelaskan jualan, contohnya: "Lukisan Pelukis Agung", "Lukisan abad ke-19" dan "Lukisan moden". Syarikat Christie's mentakrifkannya sebagai karya dari lingkungan "abad ke-14 hingga ke-19".

Senarai Pelukis Agung
---------------------

* Giotto di Bondone (Itali, 1267-1337)
* Leonardo da Vinci (Itali, 1452-1519)
* Albrecht Dürer (Jerman, 1471-1528)
* Michelangelo (Itali, 1475-1564)
* Titian (Itali, k.k. 1477-1576)
* Raphael (Itali, 1480-1520)
* Jacopo Tintoretto (Itali, 1518-1594)
* Pieter Bruegel sil lebih Tua (Belanda-Belgium, k.k. 1525-1569)
* Paolo Veronese (Itali, k.k. 1528-1588)
* El Greco (Greece, 1541-1614)
* Frans Hals (Belanda, 1580-1666)
* Caravaggio (Itali, 1573-1610)
* Peter Paul Rubens (Belanda-Belgium, 1577-1640)
* Nicolas Poussin (Perancis, 1594-1665)
* Diego Velázquez (Sepanyol, 1599-1660)
* Rembrandt van Rijn (Belanda, 1606-1669)
* Johannes Vermeer (Belanda, 1632-1675)
* Giovanni Battista Tiepolo (Itali, 1691-1770)
* Joshua Reynolds (England, 1723-1792)
* Francisco Goya (Sepanyol, 1746-1828)
* Giovanni Battista Caracciolo (Itali, 1578-1637)

Lihat juga
----------

* Maestro, pakar muzik

Rujukan
-------

* Laman web rasmi *Christie's* Diarkibkan 2004-10-09 di Wayback Machine